Author: foszerkeszto
Company: -

A Tétékás Nyúz főszerkesztőjének beszámolója

Tisztelt Közgyűlés!

Megválasztásom után konzultáltam a többi tisztségviselővel, és elkezdtem szervezni a Gólyanyúz szerkesztését. Sági Orsolya és Balás Márk volt a segítségemre, a sablont Szász Andrej készítette el.
Az újság kicsit tömör lett, képeket sem tudtunk belerakni, a korábbinál lényegesen kevesebb tartalom fért bele, mivel a február óta meglévő sablont alkalmaztuk, csak kicsiben.

A nyáron felkerestem mindenkit e-mailben, aki valaha is jelentkezett szerkesztőnek, és létrehoz(at)tam egy szerkesztőségi levelező listát a HÖKNET-en, a korábbi yahoogroups-os helyett.

A nyomdától kértem árajánlatot, az előző választmány megszavazta a példányszám emelését, így holnap már 1700 darab Nyúzt fognak kiszállítani.

Ezen beszámoló elküldéséig még nem jelent meg egy szám sem. Az első szám elkészítése majdnem zökkenőmentesen folyt, egy-két cikk késett. A tördelést én végeztem, de a jövőben már valószínűleg többen is fognak jelentkezni.

Egy új közéleti újságíró állt munkába, az Nyúz Online-on jelenik meg cikke az intézetekről.

A lapban nincs egyelőre lényegi változás, a félév még csak most indul be.

Tisztelettel:

Vizeli András
Tétékás Nyúz, főszerkesztő